उपमहाद्वीप के बाहर प्रतिकूल हालात में रोहित की तकनीक पर सवाल उठाते रहे हैं लेकिन इस स्टार बल्लेबाज को अब भी टेस्ट टीम में वापसी की उम्मीद है। रोहित ने पहले 2 टेस्ट में शिकस्त के बाद 5 मैचों की सीरीज में 0-2 से पिछड़ी भारतीय टीम का समर्थन करते हुए कहा कि वापसी संभव है लेकिन यह आसान नहीं होगा। रोहित ने यहां प्रचार कार्यक्रम के दौरान कहा, ‘हां बेशक, हमें विश्वास रखना होगा कि हम ऐसा कर सकते हैं। यह इतना आसान नहीं होने वाला। हमने साउथ अफ्रीका में ऐसा किया जब पहले 2 टेस्ट मैच गंवाने के बाद हमने जोहानिसबर्ग में वापसी की और वह टेस्ट जीता।’